Nkandla-verslag: "Onreëlmatighede geïdentifiseer" - Maroela Media
Nxesi het aan verslaggewers in Pretoria gesê hy het die Spesiale Ondersoekeenheid (SOE) en die ouditeur-generaal vir forensiese en kriminele ondersoeke genader. "Daar is talle onreëlmatighede in verband met die aanstelling van diensverskaffers en aanskaffing van goedere en dienste," het hy gesê tydens die vrystelling van 'n taakspan se verslag oor die R206 miljoen opgradering van Zuma se huis.
"Daar was byvoorbeeld bestellings en 'n hoë persentasie wat aan konsultasie spandeer is wat dui op die moontlikheid van oormatige fakturering en samewerking."
Hy sê Zuma het 'n proklamasie onderteken wat die SOE in staat stel om verder ondersoek in te stel.
Nxesi sê Zuma het nie die opgraderings versoek nie. Hy het gesê die sogenaamde swembad is 'n "brand-swembad" wat gebruik sal word as die mees lewensvatbare opsie vir brandbestryding. Klik hier om meer te lees.